Михаил Ломоносов
Надпис към статуята на Петър Велики

Превод от руски: Иванка Павлова, —

chitanka.info

Изваяният тук прекрасен образ нека

за мъдрия монарх напомня, за човека,

последен чин приел, лишил се от покой.

Със пример затвърди законите си той.

За скиптър бе роден, но в труд живя, откри ни

науките — компас за идните години.

Строеше градове, изстрадваше войни,

кръстосваше далеч морета и страни.

Художници събра, подготви сам войници,

срази врага и вън, и в своите редици.

Накратко, Петър бе за всички нас баща.

За земен бог сега Русия го почита:

олтари вдига тя, с любов венци изплита,

с поклон благодари за толкова неща.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.